**Lõpparuande vorm „Kortermajade keldrikorruste varjumiseks kohandamine“**

Riigieelarvelise toetuse lepingu nr : **6.4-2.2/458ML. 15.12.2024.a**

Aruande esitaja: Maija Suls

Projekti läbiviimise aeg: jaanuar 2024.a kuni 30.11.2024.a.

Aruande koostamise kuupäev: 22.12.2024.a

|  |  |  |
| --- | --- | --- |
| **Projektitaotluse eelarve** *(kulud tuleb esitada liikide kaupa ning peavad olema põhjendatud, mõistlikud ja tegevuse elluviimiseks ning tulemuse saavutamiseks vajalikud)* | **Taotluses esitatud summa** |  |
| *Projekti tellimine* | 3500 eurot |  |
| *Omanikujärelevalve teenus* | 2000 eurot |  |
| *Trepikodade uste vahetus* | 6200 eurot |  |
| *Keldriuste vahetus* | 11000 eurot |  |
| *Maja taga keldrisse viivate trepiastmete parandus ja betoonpõranda valamine* | 4200 eurot |  |
| *Vaheuste ja omavoliliselt ehitatud erinevate konstruktsioonide demonteerimine, uste piitade korrigeerimine, trepialuste ette ehitatud uste demonteerimine* | 6000 eurot |  |
| *Lisaruumi tekitamine, sh ukseava tegemine/sissepääsu ava suurenemine, ruumi remont ja kohandamine varjumiseks või asjade hoiustamiseks* | 32000 eurot |  |
| *Põranda tasandamine ja valamine* | 8550 eurot |  |
| *Lagi ja seinte pinna tasandamine ja värvimine* | 4300 eurot |  |
| Kokku: | **77750 eurot** |  |
| **Projekti toetusega kaasnevad kulud (kululiik sh selgitus kulude arvutuse kohta)**  | **Taotluses esitatud summa** | **Tegelikud kulud**  |
| Projekti tellimine | 3500 eurot | 2989 eurot |
| Omanikujärelevalve teenus (6 kuud x 850 eurot/kuus + ehitushanke korraldamise eest 850 eurot) | 2000 eurot | 5950 eurot |
| Trepikodade uste vahetus ( välisuste paigaldus , sh lukude paigaldus sarjastusega, fonoluku süsteemi vahetus, ukseliistude paidaldus, võtmete valmistamine) | 6200 eurot | 8507,55 eurot |
| Keldriuste vahetus (keldriuste vahetus ja paigaldus, luugi paigaldus, lukude paigaldus sarjastusega, evakuatsioonitee võtmete valmistamine) | 11000 eurot | 5942,62 eurot |
| Maja taga keldrisse viivate trepiastmete parandus ja betoonpõranda valamine (töö jäi tegemata sobimatute ilmastukuolustikude tõttu) | 4200 eurot | 0 eurot |
| Vaheuste ja omavoliliselt ehitatud erinevate konstruktsioonide demonteerimine, uste piitade korrigeerimine, trepialuste ette ehitatud uste demonteerimine | 6000 eurot | 12742,90 eurot |
| Lisaruumi tekitamine, sh ukseava tegemine/sissepääsu ava suurenemine, ruumi remont ja kohandamine varjumiseks või asjade hoiustamiseks /6 (kuue) ava freesimine. Fresh klappide paigaldamine fassaadile. Põranda konstruktsiooni rajamine (EPS +Rodooni kile + 80 mm betooni) Tolmutõkke paigaldus. Valgustite (8 tk) ja evakuatsioonitee märkide (20 tk, millest 17 on kasutusel ja 3 jäi tagavaraks) ost ja paigaldus) | 32000 eurot | 30751,32 eurot |
| Põranda tasandamine ja valamine | 8550 eurot | 8784 eurot |
| Lagi ja seinte pinna tasandamine ja värvimine (varjumiseks kohandatud ruumis) | 4300 eurot | 2379 eurot |
| **KULUD KOKKU (saadud toetus):** | **77750 eurot** | **78046,39 eurot** |

|  |
| --- |
| **Projekti tulemused** *(Kuidas projekt oma eesmärgi (d) täitis? Kas ja mil määral saavutasite taotluses püstitatud eesmärgid? Millised /tulemused saavutati? Kuidas tehtud investeering/soetus muutis kohaliku omavalituse kriisivalmiduse taset)* |
| Projekt täitis oma eesmärki. Projekti lõppedes on keldrikorrus korrastatud ja muudetud varjumiseks sobivaks ning paremini läbipääsetavaks. Varjumiseks on kohandatud eraldi ruum, kahe sisse- ja väljapääsuga. Varjumiseks kohandatud ruumi on võimalik pääseda nii maja eest kui tagant, lisaks maja seest, igast trepikojast. Maja sees on tehtud evakuatsiooni koridor, mis võimaldab liikuda varjumiseks kohandatud ruumi. Keldrikorruse põrandad on osaliselt tasandatud (keldriboksidega osas ei ole põrandad tasandatud), demonteeritud konstruktsioonide ja mittekandvate vaheseinte arvelt on liikumiseks oluliselt rohkem ruumi. Tasandatud ja betoneeritud põrand on liikumiseks mugavam ja ohutum, lisaks ei tolma. Amortiseerunud välis – ja keldriuksed on välja vahetatud, mis tagab parema läbipääsu varjumiseks kohandatud ruumi, nii maja eest kui tagant, lisaks maja seest, igast trepikojast. Maja siseusteks on paigaldatud tuletõkeuksed, sh 4 uut ust freesitud avade ette, millest 2 ust varjumiseks kohandatud ruumi sisse- ja väljapääsuks. Soojasõlmes vana amortiseerunud metallluuk on asendatud tuletõkeluugiga – on varuväljapääs varjumiseks kohandatud ruumist. Omavalitsuse vaatest aitas antud projekt ühte ühistut olla paremini ette valmistatud võimalikuks kriisiks (varjumiseks kohandatud ruum, parem läbipääs majas jms) ja tõstis teadlikkust. |
| **Projekti tegevuste väljundid** (*Loetlege läbiviidud tegevused ja soetatud varad. Kirjeldage nende kasutamine. Kuidas on tagatud investeeringute kasutus, kättesaadavus ja töökorras hoidmine? Nimetage vastutaja ja säilitamise asukoht)* |
| Varjumiseks on kohandatud eraldi ruum – koristatud ehitus- ja olmejäätmetest, rajatud betoon põrand, värvitud seinad ja lagi, rajatud on elektrivalmidus. Keldrikorruse põrandad on tasandatud, vaheuksed ja konstruktsioonid demonteeritud. Vahetatud on välisuksed ja keldriuksed, sh siseuksed. Loodud evakuatsionikoridor. Maja on paremini läbipääsetav, st igas trepikojast on võimalik minna varjumiseks kohandatud ruumi, kuhu pääseb ka maja eest ja tagant. Uksed ja lukud ning nende töökorras olekut kontrollitakse regulaarselt (juhatuse liikmed, haldur ja majaelanikud), lukude hooldus tehakse vajaliku sagedusega, ehitusettevõte poolt on antud 2 aastane garantii, sh ustele ja lukudele. |
| **Hinnang projekti elluviimisele** *(Kuidas kulges projekti elluviimine? Kas tegevuste läbiviimisel/tulemustes oli erinevusi või kõrvalekaldeid võrreldes kavandatuga, millest tulenevalt? Kuidas probleeme lahendati?)*  |
| Algselt varjusmikohtadeks planeeritud maja otstes olevad ruumid Päästeamet heaks ei kiitnud sest oleks tulnud freesida ukseavad, teiseks sisse- ja väljapääsuks läbi maja fassaadi. Seda oleks võimatu teha, sest see eeldab kõikide korteriomanike nõusoleku, kuna maja fassaadi välimust oluliselt muudetakse (freesida maja otstes ukseavad) ning töö oleks läinud kalliks maksma kuna seinad on väga paksud. Seetõttu leidsime koostöös omanikujärelevalve teenuse osutajaga alternatiivi, maja keskel oleva kasutamata ruumi, mida varjumiseks kohandada. Projekteerija ülesandeks jäi välja mõelda kahe sisse- ja väljapääsu asukohad.Projekti kõige suurem väljakutse oli projekteerija leidmine. Küsisime hinnapakkumisi paljudelt projekteerijatelt, lõpuks saime 3 hinnapakkumist ja ainult 1 nendest oli põhiprojektile. Selle tõttu venis kogu projekt planeeritust pikemaks. Projekteerija pidi muutma ühe ukseava asukoha kuna kommunikatsioonid oleks ava freesimisel ette jäänud ja tegema mõned parandused projektis, see võttis kaua aega, projekteerijale tuli mitu korda meelde tuletada.Kui projekteerija oli leitud, alustasime ehitustöödele hinnapakkumiste küsimisega. Ehitustööd algasid 13.11.2024.a ettevalmistustega, uste avade mõõtmisega ja uste tellimisega. Selgus, et uste tarneaeg on plaanitust pikem ja uksed ei jõua kohale enne 30.11.2024.a. Saatsime Päästeameti esindajale kirjaliku palve tähtaja pikendamiseks uste osas ning saime positiivse vastuse.Maja taga olevaid trepiastmeid ei saanud korrastada ilmastiku tõttu kuna tööd alustasime novembris ja siis olid miinuskraadid ja muutuvad ilmastikuolud. See töö on plaanis teha 2025-2026.a.Elektrivalmidus on loodud kuid vooluvõrku ühendamine on kavandatud elektritööde käigus 2025.a. kuna olemasoleva majja sissetuleva peakaabli ristlõige ei vasta nõuetele (nõutust väiksem) ja ei kannata lisavalgustuse ühendamist. Elektritööde käigus on plaanis korrastada kogu maja elektriprojekt ja ühendada vooluvõrku ka evakuatsiooni märkide valgustus. Ühe ukseava all jookseb küttesüsteemi torustik, mida plaanime lähiaastatel küttesüsteemi renoveerimise käigus teisse kohta tõsta. |
| **Aruandele lisatud kuludokumentide koopiate loetelu** |
| **Allprojekt Group OÜ arve nr 2024110701 (ettemaks 20 % projekteerija);** **Allprojekt Group OÜ arve nr 2024122201 (80 % projekteerija arve);****Technical Consult OÜ (omanikujärelevalve teenus) arve nr 04-2024;****Technical Consult OÜ (omanikujärelevalve teenus) arve nr 06-2024;****Technical Consult OÜ (omanikujärelevalve teenus) arve nr 07-2024****Technical Consult OÜ (omanikujärelevalve teenus) arve nr 10-2024****Technical Consult OÜ (omanikujärelevalve teenus) arve nr 12-2024****Technical Consult OÜ (omanikujärelevalve teenus) arve nr 15-2024****Spes Ehital OÜ (ehitusettevõte) arve nr 595****Spes Ehital OÜ(ehitusettevõte) arve nr 596****Spes Ehital OÜ (ehitusettevõte) arve nr 598****Krometall OÜ arve (ukseliistud) nr 114/24** |

Aruande koostamise kuupäev: 22.12.2024.a

Aruande koostanud: Maija Suls